jkorsvik/nowiki_second_scrape_merged huggingface dataset:
Paraocalemia

Paraocalemia er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, lange og tynne, halvblankt brunsvarte trebukker med gule tegninger på dekkvingene. Antennene er tynne og gjerne litt lengre enn kroppen, i alle fall hos hannene. Hodet er snuteformet forlenget. Pronotum er trapesformet, dekkvingene smale, jevnt avsmalnende bakover. Beina er lange og slanke.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Artene er utbredt i Laos og Vietnam.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Paraocalemia Vives, 2001
Paraocalemia longirostris (Holzschuh, 1991)
Paraocalemia ohbayashii Vives, 2020
Paraocalemia scita Holzschuh, 2008


== Kilder ==
Cerambycidae of the World - Lepturini [1]


== Eksterne lenker ==
(en) Paraocalemia i Encyclopedia of Life 
(en) Paraocalemia i Global Biodiversity Information Facility 
Paraocalemia – detaljert informasjon på Wikispecies 
(en) Paraocalemia – kategori av bilder, video eller lyd på Commons
Bildegalleri, Palearktiske arter Arkivert 30. november 2018 hos Wayback Machine.
Solaia

Solaia er en slekt av biller som hører til underfamilien blomsterbukker i den artsrike familien trebukker.


== Utseende ==
En nokså liten, bred, blankt svart trebukk, dekkvingene brunrøde på sidene. Oversiden er fint hårete. Antennene er tynne og litt kortere enn kroppen. Hodet er stort og bredt. Pronotum er klokkeformet, dekkvingene jevnbrede, mye bredere enn pronotum. Beina er middels lange, lårene noe fortykkede.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Arten er utbredt i den asiatiske delen av Tyrkia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Solaia Sama, 2003
Solaia antonellae Sama, 2003


== Kilder ==
Cerambycidae of the World - Lepturini [1]


== Eksterne lenker ==
(en) Solaia i Encyclopedia of Life 
(en) Solaia i Global Biodiversity Information Facility 
Solaia – detaljert informasjon på Wikispecies 
(en) Solaia – kategori av bilder, video eller lyd på Commons
Bildegalleri Arkivert 30. november 2018 hos Wayback Machine.
Cerrostrangalia

Cerrostrangalia er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, lange og slanke, blankt svarte trebukker, dekkvingene er gulbrune med svarte tegninger eller helt gulbrune. Antennene er tynne og noe kortere enn kroppen. Pronotum er trapesformet med markert "hals" foran. Dekkvingene er avsmalnende bakover, nokså sprikende i spissen, beina middels lange, lårene ganske lite fortykkede.


== Levevis ==
De aller fleste blomsterbukkene har larver som lever i død ved. Hos denne arten lever larvene vanligvis i ved av løvtrær, men kan også forekomme i furu. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er bare kjent fra Costa Rica.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Cerrostrangalia Hovore & Chemsak, 2005
Cerrostrangalia herrerai Hovore & Chemsak, 2005
Cerrostrangalia solisi Hovore & Chemsak, 2005


== Kilder ==
Cerambycidae of the World - Lepturini [1]


== Eksterne lenker ==
(en) Cerrostrangalia i Encyclopedia of Life 
(en) Cerrostrangalia i Global Biodiversity Information Facility 
Cerrostrangalia – detaljert informasjon på Wikispecies 
(en) Cerrostrangalia – kategori av bilder, video eller lyd på Commons
Bildegalleri Arkivert 30. november 2018 hos Wayback Machine.
Vitenskapsåret 1778

Vitenskapsåret 1778 er en oversikt over hendelser, prisvinnere, fødte og avdøde personer med tilknytning til vitenskap i 1778.


== Hendelser ==
18. januar – James Cook, med skipene HMS «Resolution» og HMS «Discovery», ble første europeer som så Hawaiiøyene i Stillehavet.
6. mars – 24. oktober – Kaptein Cook utforsket og kartla norvestkysten av Nord-Amerika fra Oregonkysten til Beringstredet.
26. august - Førstebestigning av Triglav i Slovenia.


== Astronomi ==
Lagrange framførte sin avhandling om kometers perturbasjon overfor Académie française.


== Geografi ==
James Rennell fikk publisert et diagram over Agulhasstrømmen, ett av de første bidragene til vitenskaplig oseanografi.


== Kjemi ==
Antoine Lavoisier gjenoppdaget og satte navn på grunnstoffet oksygen, og erkjenner dets viktige rolle ved forbrenning.
Carl Wilhelm Scheele oppdaget grunnstoffet molybden.


== Biologi ==
Georges-Louis Leclerc de Buffon fikk publisert idéen om artenes utvikling i verket «les Époques de la nature» (Naturens epoker), Paris.


== Medisin ==
Den østerrikske legen Franz Anton Mesmer åpnet et kontor for å behandle pasienter med magnetisme.


== Prisvinnere ==
Copleymedaljen: Charles Hutton, britisk matematiker.


== Fødsler ==


== Dødsfall ==


== Referanser ==
Rapuzziana

Rapuzziana er en slekt av biller som hører til underfamilien blomsterbukker i den artsrike familien trebukker.


== Utseende ==
En middelsstor, nokså bred, mørkbrun til svart trebukk, dekkvingene med tre par gulaktige flekker. Antennene er rødlige eller svarte, tynne, omtrent to tredjedeler så lange som kroppen hos hunnen. Pronotum er mer eller mindre klokkeformet med litt utstående bakhjørner, dekkvingene nokså jevnbrede. Beina er middels lange og tynne.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Artenn er bare kjent fra Mongolia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Rapuzziana Danilevsky, 2006
Rapuzziana hangaiensis Danilevsky, 2006


== Kilder ==
Cerambycidae of the World - Lepturini [1]


== Eksterne lenker ==
(en) Rapuzziana i Encyclopedia of Life 
(en) Rapuzziana i Global Biodiversity Information Facility 
Rapuzziana – detaljert informasjon på Wikispecies 
(en) Rapuzzianaa – kategori av bilder, video eller lyd på Commons
Bildegalleri Arkivert 30. november 2018 hos Wayback Machine.
Økoklin

Økoklin er en geografisk parallell, mer eller mindre gradvis variasjon i artssammensetning og miljøfaktorer (komplekse miljøgradienter) hos planter eller dyr.Artsdatabanken skiller mellom lokal basisøkoklin, tilstandsøkoklin og regionale økokliner.


== Referanser ==
Sissel Wessel-Hansen

Sissel Wessel-Hansen er en norsk journalist og redaktør, fra 2017 featureredaktør i avisen Nordlys i Tromsø.Wessel-Hansen er opprinnelig fra Tromsø, og har vært fast ansatt i Nordlys siden 2000.Hun har gjort seg bemerket gjennom flere større reportasjeserier, blant annet en kritisk serie om islam i Tromsø sammen med kollega Oddvar Nygård. Serien ble belønnet med Svarte Natta-prisen i 2011.


== Referanser ==
Silje Solstad

Silje Charlotte Solstad (født 1986) er en norsk journalist og statsviter. Solstad er fast ansatt i Nordlys, tilknyttet samfunns- og næringsavdelingen Nord24.Hun har tidligere vært redaktør, vaktsjef, kommentator og debattredigerer i Nordlys. Hun har også vært vikar for Lofotposten.Solstad er utdannet statsviter fra UiT Norges arktiske universitet, og har i tillegg studert ved Universitetet i Bergen og McGill University. Masteroppgaven skrev hun om forhandlingene med Russland om delelinjeavtalen i Barentshavet og Polhavet.


== Referanser ==
Zelda Williams

Zelda Rae Williams (født 31. juli 1989) er en amerikansk skuespiller og datter av Robin Williams og Marsha Garces Williams.


== Tidlig liv ==
Williams ble født i New York City. Hun er datter av Robin Williams og hans andre kone, Marsha. Robin Williams har sagt at han oppkalte henne etter prinsesse Zelda fra spillserien The Legend of Zelda Moren hennes er filippinsk og finsk avstamning. Williams har en yngre bror, Cody, og en eldre halvbror, Zachary Pym Williams.


== Karriere ==
Williams debuterte som skuespiller da hun var fem år. Som 15-åring hadde hun en rolle i filmen House of D med sin far og nå avdøde skuespiller Anton Yelchin, som sistnevntes første kjærlighet, Melissa Loggia.I juni 2011 var både Williams og faren med i en tv-reklame for spillet The Legend of Zelda: Ocarina of Time 3D på Nintendo 3DS. Den 25. oktober 2011 var hun gjestevert under London Zelda Symphony Concert i Hammersmith Apollo, da Zelda-serien feiret 25 år. Den 17. november 2011 ble et nyhetsbrev sendt ut fra Nintendo hvor Zelda og hennes far spilte det nye spillet The Legend of Zelda: Skyward Sword på Wii. Hun var også med i et intervju med representanter fra Nintendo hvor hun sa at en av favorittaktivitetene hennes på fritiden er å spille Super Smash Bros. Melee med vennene hennes, hvor hun alltid spilte karakteren Sheik.
Hun rangerte i People sin liste over de 100 vakreste personene i verden i 2007. Hun var med i musikkvideoen for Wynter Gordons «Buy My Love», samt musikkvideoen for Cobra Starships «You Make Me Feel...» sammen med faren.


== Privatliv ==
Williams har beskrevet seg selv som en aktiv atlet, og en storfan av videospill, især spillserien The Legend of Zelda. Hun har sagt at The Legend of Zelda: Majora's Mask er favorittspillet hennes, og skrev ofte positivt om gjenutgivelsen av spillet på 3DS ve å støtte oppropskampanjen "Operation Moonfall" frem til Nintendo annonserte spillutgivelsen den 5. november 2014.Williams er biseksuell. Hun var sammen med skuespilleren Jackson Heywood fra 2013 til 2016.


== Filmografi ==


== Referanser ==


== Eksterne lenker ==
(en) Zelda Williams på Internet Movie Database 
(fr) Zelda Williams på Allociné 
(en) Zelda Williams på AllMovie 
(en) Zelda Williams hos The Movie Database 
(en) Zelda Williams hos Behind The Voice Actors
Erik Andersen Kirkflaa

Erik Andersen Kirkflaa (født 3. november 1826 i Flå i Sør-Trøndelag, død 4. januar 1896 samme sted) var en norsk gårdbruker og moderat venstrepolitiker. Han var ordfører i Flå 1880–1894 og en lederskikkelse i det moderate venstre i Sør-Trøndelag, hvor de gjerne ble kalt «Kirkflaapartiet». Han kom senere til å stå nærmere Høyre.


== Liv og virke ==
Han var sønn av gårdbruker Anders Eriksen Kirkflaa og hustru Gjertrud Eriksdatter på Kirkflå (Nordstu) i Flå. Moren kom fra nabogården Flåvollen (Volla). Erik Kirkflaa fikk skjøte på farsgården i 1856. Året etter giftet han seg med Marit Nilsdatter Borten (Oppstu). Erik Kirkflaas søster, Sigrid, var allerede gift med Marits bror, John Borten.Kirkflaa var politisk oppvakt, og sluttet seg i 1860-årene til bondevennene anført av Søren Jaabæk. Kirkflaa stod allerede tidlig i 1880-årene i opposisjon til Johan Sverdrups ledelse av Venstre. Kirkflaa var valgmann for Melhus prestegjeld ved flere stortingsvalg. Under valgmannstinget for stortingsvalget i 1882 organiserte de moderate venstremennene i Søndre Trondhjems amt (Sør-Trøndelag) seg i en egen gruppe, som kom til å bli kjent som «Kirkflaapartiet». Senere kom Kirkflaa og mange av hans meningsfeller til å stå nærmere Høyre, ettersom de ikke delte Moderate Venstres ønske om å utvide stemmeretten. I 1885 regnet venstreorganet Dagsposten omkring 20 av 31 ordførere i amtet til «Kirkflaapartiet». Han var selv på tale som stortingskandidat.Kirkflaas politiske syn var preget av motstanden mot det gamle embedsmannsstyret. Selv etter at han ble regnet til Høyre, ønsket han en juryordning i straffeprosessen. Kirkflaa hadde selv utparsellert myrstrekninger under sin egen gård, så myrmenn kunne oppnå stemmerett.Kirkflaa var en pådriver for å skille ut Flå fra Melhus som eget herred i 1880. Han var varaordfører i Melhus før herredsdelingen, deretter ordfører i Flå, og satt frem til han måtte trekke seg tilbake på grunn av sykdom i 1894. Som ordfører møtte han også på amtstinget, hvor han var oppmann (den som avgjorde ved stemmelikhet), og satt som medlem av amtsskolestyret. Han var også forlikskommissær og medlem av forstanderskapet i Melhus sparebank.Han døde på nyåret i 1896 av lungetuberkulose, 69 år gammel, og ble begravet «under enestående stor deltagelse». Erik og Marit Kirkflaa fikk ingen egne barn, så gården ble delt mellom to av hans brorsønner.Sigrid og John Bortens sønn, Nils Johnsen Borten, ble ordfører i Flå. Marits søstersønn, Henrik Larsen Reitan, ble også ordfører. Nils Borten og Henrik Reitan fulgte i den politiske tradisjonen etter onkelens «Kirkflaaparti» som moderate/høyremenn, senere som bondepartimenn.


== Referanser ==
Anne Sophie Hunstad

Anne Sophie Hunstad (født 20. september 1954) er en norsk politiker (Ap), idrettsleder og tidligere friidrettsutøver.
Hunstad satt i bystyret i Trondheim 1991-2003, og i Sør-Trøndelag fylkesting 2007-2011. Hun var kommunalråd i Trondheim 1999-2003, 
og politisk rådgiver for ordfører Rita Ottervik 2003-2012.
Hun har også vært styreleder i Rørosmuseet, Prima AS og Husbanken.


== Idrett ==
Som aktiv friidrettsutøver vant hun NM-bronse i spydkast i 1972.
Hennes personlige rekord i spydkast på 46,72 m ble satt på Heysel Stadion i Brussel i 1972.Etter endt idrettskarriere har hun hatt en rekke verv innen friidrett, sykkel og fotball, bl.a.:

Leder i Sør-Trøndelag Friidrettskrets (2003-2007, 2009-2015)
Styremedlem i Norges Friidrettsforbund (2007-2011)
Leder i Nidelv IL (1999-2004)
Leder i Trondheims-Ørn (2006-2009)
Leder i Trondhjems Velocipedklub (2014-)


== Referanser ==
Kombivåpen

Et kombivåpen eller kombinasjonsvåpen vanligvis et skytevåpen til jakt som består av minst ett riflet løp samt ett eller flere glattborrede hagleløp. De fleste kombivåpen knekkes for å lades. Kombivåpen med ett riflet og ett hagleløp er ofte av typen «over-under» hvor løpene ligger vertikalt over hverandre. Konfigurasjoner med to løp side om side kalles ofte for «sideligger» (på engelsk side-by-side eller cape guns). En «trilling» (tysk drilling) er et kombivåpen med tre løp, mens en «firling» (tysk vierling) har fire løp, en «femling» har fem løp, og så videre. Kombivåpen bruker ofte patroner med rand ettersom brukte rillepatroner kan være mer utfordrende å ta ut av et knekkvåpen.


== Se også ==
Systemvåpen
Skyteprøve for storviltjegere
Traudalen kraftverk

Traudalen kraftverk er et vannkraftverk ved Gloppefjorden i Gloppen kommune i Vestland.
Det er et elvekraftverk som utnytter et fall på 226 meter i Traudalselva.
Installert effekt er 1 MW fra en peltonturbin. Årsproduksjon er 7 GWh.
Kraftverket eies av grunneiere i vassdraget gjennom Traudalen Kraftverk AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Eldao kraftverk

Eldao kraftverk er et vannkraftverk ved Veitastrondsvatnet i Luster kommune i Vestland.
Det er et elvekraftverk som utnytter et fall på 201 meter i Eldelvi.
Det er installert en francisturbin og en peltonturbin. Samlet effekt er 9,8 MW. Årsproduksjon er 29 GWh.
Eldao Kraftverk AS eies 100% av Forte Energy Norway AS. Forte Energy Norway AS er igjen eid 66% av Forte Vannkraft AS og 34% Cloudberry Clean Energy ASA.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Forte vannkraft - våre kraftverk
Cloudberry
56 Old Church Street

56 Old Church Street, også kjent som The Old Rectory, er en eiendom i Chelsea, sentrum av London. Bygningen er vernet, og er siden 2001 eiet av den norskfødte forretningsmannen John Fredriksen.


== Huset og hagen ==

Dagens hus ble i hovedsak bygget rundt 1725, tidlig Georgiansk tid, mens tomten ble gitt av markien av Winchester i 1566. Hagen i The Old Rectory er om lag én hektar (to acre), den største private hagen i London, etter Buckingham Palace.


== 1800-tallet ==

Huset var tidligere bosted for rektor i Chelsea menighetskirke, Chelsea Old Church (bygget 1157), inntil den større St Luke's Church ble innviet i 1824. Rektor i den perioden (1805-1824) var George Valerian Wellesley, bror av Arthur Wellesley, 1. hertug av Wellington. Slaget ved Waterloo i 1815 ble planlagt i hagen.Andre kjente rektorer er Charles Kingsley senior (rektor fra 1836 til 1860), far til forfatteren Charles Kingsley, og Gerald Blunt, far til Chelsea-historikeren Reginald Blunt.Fra 1824 til 1830 var Henry Blunt assistent for George Wellesley, og ble deretter første rektor for Trinity Church i Sloane Street. Han sa deretter nei til stillingen som rektor ved St Luke, som han ble tilbudt av Lord Cadogan.


== 1900-tallet og nåtiden ==
I 1990 ble eiendommen kjøpt av den greske skipsrederen Theodore Angelopoulos, og var i mange år ansett som Londons største og dyreste private eiendom. I 1994 begynte en oppussing som strakk seg over tre år. Den ble foretatt av de Sørafrikanske eiendomsutviklerne Anthony Collett og David Champion, med midler fra den japanske forretningsmannen Norikazu Nemoto, alle tre var direktører i Toyoko Metropolitan Company (TMC). To store sidefløyer ble lagt til bygningen, med ti store soverom og en stor ballsal. Eiendommen ble forsøkt solgt for rundt £35 millioner, og de utviklet også eiendommen ved siden av 56 Old Church Street. I februar 1995 ble eiendomment solgt for £22 million til «en gresk familie for å brukes som deres primære bosted», den dyreste eiendomshandel i Storbritannia det året. Bygningen hadde «en safe på størrelse med en gjennomsnittlig stue.»I 2001 ble eiendommen kjøpt av den norske forretningsmannen John Fredriksen, prisen var rundt £38-40 millioner. I 2004 ble det meldt i The Evening Standard at Roman Abramovich hadde tilbudt først £90 og deretter £100 millioner for huset på 2800 kvadratmeter (30 000 kvadratfot), selv om det var uklart om huset faktisk var til salgs. I 2012 anslo avisen The Washington Post at eiendommen var verdt US$172 millioner. I 2015 inkluderte tidsskriftet The Tatler the Old Rectory i sin liste over «beste private ballrom».


== Referanser ==


== Eksterne lenker ==
«Her er Fredriksens superluksushus», fra e24
Realpresens

Realpresens er innen kristendommen den lære at Kristi legeme og blod er i sannhet nærværende i nattverdselementene. 


== Katolikker, ortodokse, lutheranere ==
Det er forskjeller mellom den katolske og ortodokse lære om dette på den ene side, og den lutherske på den annen, men det de har til felles er at den som  mottar nattverdselementene, faktisk mottar Kristi legeme og blod.
Realpresensen anses å inntre ved lesningen av innstiftelsesordene under feiringen av nattverden. Den innebærer at (katolsk syn - transsubstantiasjon:) brødet og vinen forvandles til Kristi legeme og blod selv om nattverdselementene beholder sine ytre egenskaper / aksidenser, eller (luthersk syn - konsubstansiasjon:) Kristi legeme og blod blir nærværende i brødet og vinen, «med og under» - men uten at elementene opphører å være brød og vin også substansielt.
Teologien om at forvandlingen finner sted er således felles for luthersk og katolsk teologi. 


== Andre protestanters avvisning av realpresendenser ==
Men den reformerte protestantiske tradisjon avviser læren om realpresens. Zwinglianer oppfatter Kristi nærvær som «symbolsk». Ifølge Jean Calvin blir Kristi legeme og blod ikke nærværende i brødet og vinen, men disse elementer blir redskap ved hvilke den troende kommunikanten simultant kan ta imot Kristi sanne legeme og blod i himmelen. Dette syn har påvirket metodister og mange evangelikale anglikanere.


== Litteratur ==
Dop, nattvard, ämbete: den officiella texten från Faith and Order med kommissionens egna kommentarer. Uppsala: Nordiska ekumeniska rådet 1994.
Hardt, Tom G.A., Om altarets sakrament: en bok om den lutherska nattvardsläran. Uppsala: Pro Veritate 1973.
Kandler, Karl-Hermann, Christi Leib und Blut: Studien zur gegenwärtigen lutherischen Abendmahlslehre. Hannover: Lutherisches Verlagshaus 1982.
Nattvardens teologi. Stockholm: Verbum 1996.
Peters, Albrecht, Realpräsenz: Luthers Zeugnis von Christi Gegenwart im Abendmahl. 2. Aufl. Berlin 1960.
Karianne Grefsrud Søfting

Karianne Charlén Grefsrud Søfting (født 5. september 1986) er en norsk tidligere friidrettsutøver som representerte SK Vidar.
Hun vant to NM-medaljer på 10000 meter og terrengløp i 2012.


== Medaljer i norske mesterskap ==


== Referanser ==


== Eksterne lenker ==
(en) Karianne Grefsrud Søfting – World Athletics
Kristin Brøndbo

Kristin Brøndbo (født 27. januar 1988) er en norsk tidligere friidrettsutøver som representerte Steinkjer FIK.
Hun vant fem NM-gull på 1500 meter innendørs, 3000 meter innendørs og stafett i perioden 2007–2009.


== Medaljer i norske mesterskap ==


== Referanser ==


== Eksterne lenker ==
(en) Kristin Brøndbo – World Athletics
Kristina Kristianslund

Kristina Kristianslund (født 25. juni 1993) er en norsk friidrettsutøver som representerer Bækkelaget.
Hun har vunnet tre NM-medaljer i spyd siden 2016.


== Medaljer i norske mesterskap ==


== Referanser ==


== Eksterne lenker ==
(en) Kristina Kristianslund – World Athletics
Lena Marie Hansen

Lena Marie Hansen (født 18. januar 1993) er en norsk friidrettsutøver som representerer Nittedal IL.
Hun vant to NM-medaljer i spyd i 2014 og 2015.


== Medaljer i norske mesterskap ==


== Referanser ==


== Eksterne lenker ==
(en) Lena Marie Hansen – World Athletics
Lene Emilie Vik

Lene Emilie Falch Vik (født 3. januar 1992) er en norsk tidligere friidrettsutøver fra Tolvsrød i Tønsberg som representerte IF Sturla og IL Sandvin.
Hun vant ett NM-gull og to NM-bronse i kule og spyd i 2007 og 2008.


== Medaljer i norske mesterskap ==


== Referanser ==


== Eksterne lenker ==
(en) Lene Emilie Vik – World Athletics 
(no) Lene Emilie Falch Vik - Norges Friidrettsforbund
Maria Børstad Jensen

Maria Børstad Jensen (født 12. desember 1994) er en norsk friidrettsutøver som representerer Stjørdal FIK. Hun er datter av tidligere høydehopper Ole Eilif Jensen, som representerte Idrettslaget Nybrott. 
Hun vant to NM-medaljer i spyd i 2012 og 2013. Hun fikk 4.-plass i junior EM 2013 i Rieti i Italia, og satte norsk juniorrekord i 2013 med resultatet 54.08 Denne rekorden beholdt hun i tre år. Hun ble også nordisk mester i U20-klassen i spyd i 2012 og 2013.


== Medaljer i norske mesterskap ==


== Referanser ==